smcproject/ml-wiki-sentences huggingface dataset:
(2) ലേവോ, എൽ അഥവാ - അമ്ലം.
(3) റെസിമിക്, ഡി, എൽ അഥവാ (+, -) അമ്ലം.
ഡി അമ്ലത്തിന്റെയും എൽ അമ്ലത്തിന്റെയും സമതന്മാത്രീയ മിശ്രിതമായതിനാൽ ഓപ്ടിക്കൽ ആക്ടിവത (optical activity) പ്രദർശിപ്പിക്കുന്നില്ല.
(4) മീസോമെറിക്, എം അമ്ലം; ഘടനാപരമായി ഓപ്ടിക്കൽ ആക്ടിവത പ്രദർശിപ്പിക്കുന്നില്ല.
ഡി, എൽ, എം അമ്ലങ്ങളുടെ ഘടനാ ഫോർമുല താഴെ കാണിക്കുന്നു.
ഫ്യുമാറിക് അമ്ലം പൊട്ടാസിയം പെർമാൻഗനേറ്റിന്റെ നേർത്ത ക്ഷാരലായനിയുമായി പ്രതിപ്രവർത്തിച്ച് റെസിമിക് അമ്ല മിശ്രിതം ഉണ്ടാവുന്നു.
ഇതേ സാഹചര്യങ്ങളിൽ മലിയിക് (maleic) അമ്ലം മീസോ ടാർട്ടാറിക് അമ്ലം ആണ് നല്കുന്നത്.
α-α1ഡൈബ്രോമോ സക്സിനിക് അമ്ലം സിൽവർ ഓക്സൈഡിന്റെ ജലീയ പ്ലവവുമായി ചേർത്ത് തിളപ്പിക്കുമ്പോൾ റെസിമിക് അമ്ലവും, മീസോ അമ്ലവും ഉണ്ടാവുന്നു.
ഡി (+) ടാർട്ടാറിക് അമ്ലം സ്വതന്ത്രാവസ്ഥയിലും, പൊട്ടാസിയം ഹൈഡ്രജൻ ടാർട്ടാറേറ്റായും (മുന്തിരിച്ചാറ്) സ്ഥിതിചെയ്യുന്നു.
മുന്തിരിങ്ങയുടെ കിണ്വനം നടക്കുമ്പോൾ ടാർട്ടാറിക് അമ്ലത്തിന്റെ പൊട്ടാസിയം ലവണം ചുവന്ന നിറത്തിലുള്ള ഒരു അവക്ഷിപ്തമായി വേർതിരിയുന്നു.
ഇത് ആർഗോൾ (argol) എന്ന പേരിൽ അറിയപ്പെടുന്നു.
ആർഗോളിന്റെ പുനഃക്രിസ്റ്റലീകരണം വഴി കൂടുതൽ ശുദ്ധമായ ക്രീം ഓഫ് ടാർട്ടാർ (വെളുത്ത നിറം) ലഭിക്കുന്നു.
ക്രീം ഓഫ് ടാർട്ടാർ വെള്ളത്തിൽ ലയിപ്പിച്ച ശേഷം, കാൽസിയം ഹൈഡ്രോക്സൈഡ് ചേർത്ത് അരിച്ചെടുക്കുന്നു.
അരിച്ചെടുത്ത ലായനിയിൽ കാൽസിയം ക്ലോറൈഡ് ചേർക്കുമ്പോൾ കാൽസിയം ടാർട്ടാറേറ്റ് അവക്ഷേപിക്കപ്പെടുന്നു.
സൾഫ്യൂറിക് അമ്ലവുമായി പ്രതിപ്രവർത്തിച്ച് ഡി (+) ടാർട്ടാറിക് അമ്ലം ഉണ്ടാകുന്നു.
എൽ (-) ടാർട്ടാറിക് അമ്ലം പ്രകൃതിയിൽ ലഭ്യമല്ല.
റെസിമിക് അമ്ലം വിയോജിപ്പിച്ചാണ് എൽ (-) ടാർട്ടാറിക് അമ്ലം ഉണ്ടാക്കുന്നത്.
ഭൗതികമായും രാസികമായും ഈ രണ്ട് അമ്ലങ്ങളും സമാന സ്വഭാവമാണ് പ്രദർശിപ്പിക്കുന്നത്.
നാല് ടാർട്ടാറിക് അമ്ലങ്ങളുടെയും ഗുണധർമങ്ങൾ പട്ടികയിൽ കാണിച്ചിരിക്കുന്നു.
ഡി (+) ടാർട്ടാറിക് അമ്ലം സോഡിയം ഹൈഡ്രോക്സൈഡ് ലായനിയിലോ ജലത്തിലോ ചേർത്ത് ചൂടാക്കുമ്പോൾ 29-33 ശ.
റെസിമിക് മിശ്രിതവും 13-17 ശ.
മീസോ അമ്ലവും ലഭിക്കുന്നു.
ടാർട്ടാറിക് അമ്ലം ചൂടാക്കുമ്പോൾ പൈറൂവിക് അമ്ലം ഉണ്ടാവുന്നു.
റോച്ചലേ ലവണം (Rochelle salt) അഥവാ സോഡിയം പൊട്ടാസിയം ഡി (+) ടാർട്ടാറേറ്റ് (Na K C4H4O6.4H2O), ടാർട്ടാർ എമറ്റിക് അഥവാ പൊട്ടാസിയം ആൻറ്റിമൊണയിൽ ഡി (+) ടാർട്ടാറേറ്റ് [K (SbO)C4H4O6]½ H2O എന്നിവയാണ് ടാർട്ടാറിക് അമ്ലത്തിന്റെ ഏറ്റവും ഉപയോഗപ്രദമായ സംയുക്തങ്ങൾ.
അമ്ലവും ടാർട്ടാർ എമറ്റിക്കും ചായം മുക്കൽ, അച്ചടി എന്നിവയിൽ ഒരു വർണബന്ധകമായി ഉപയോഗിക്കാറുണ്ട്.
ലഘുപാനീയങ്ങളുടെ നിർമ്മാണത്തിലും ടാർട്ടാറിക് അമ്ലം ഉപയോഗിച്ചു വരുന്നു.
ടാർട്ടാർ എമറ്റിക് വൈദ്യശാസ്ത്രത്തിൽ വളരെ പ്രാധാന്യമർഹിക്കുന്ന ഒരു ഔഷധമാണ്.
ഒരു വമനകാരി എന്ന നിലയിലും, കാലാ ആസാറി (കാളജ്വരം)ന്റെ ചികിത്സയ്ക്കും ഇത് ഉപയോഗിച്ചുവരുന്നു.
എന്നാൽ കൂടിയ തോതിൽ ഇത് വിഷമായി മാറാറുണ്ട്.
അവലംബം പുറം കണ്ണികൾ PDB file for MSE Archived 2018-09-20 at the Wayback Machine .
കടപ്പാട്: കേരള സർക്കാർ ഗ്നൂ സ്വതന്ത്ര പ്രസിദ്ധീകരണാനുമതി പ്രകാരം ഓൺലൈനിൽ പ്രസിദ്ധീകരിച്ച മലയാളം സർ‌വ്വവിജ്ഞാനകോശത്തിലെ ടാർട്ടാറിക് അമ്ലം എന്ന ലേഖനത്തിന്റെ ഉള്ളടക്കം ഈ ലേഖനത്തിൽ ഉപയോഗിക്കുന്നുണ്ട്.
ടാർനി വൈറ്റ് ഇംഗ്ലീഷ് വിലാസം https://ml.wikipedia.org/wiki/Tarnee_White
2000-ലെ സമ്മർ ഒളിമ്പിക്സിൽ 4 × 100 മീറ്റർ മെഡ്‌ലി റിലേയിൽ വെള്ളി മെഡൽ നേടിയ ഓസ്‌ട്രേലിയൻ ബ്രെസ്റ്റ്‌സ്ട്രോക്ക് നീന്തൽതാരമാണ് ടാർനി റെനി വൈറ്റ്, ഒ‌എ‌എം [ജനനം: ഒക്ടോബർ 17, 1981).
ടാർനി സൗത്ത്വെൽ എന്ന വിവാഹനാമത്തിലാണ് അവർ അറിയപ്പെടുന്നത്.
ക്വീൻസ്‌ലാന്റിലെ റെഡ്ക്ലിഫ് ക്ലബിൽ നിന്ന് വന്നതും കെൻ വുഡ് പരിശീലകനുമായ വൈറ്റ് 1999-ൽ സിഡ്നിയിൽ നടന്ന പാൻ പസഫിക് ചാമ്പ്യൻഷിപ്പിൽ അന്താരാഷ്ട്ര അരങ്ങേറ്റം നടത്തി.
അവിടെ 100 മീറ്റർ ബ്രെസ്റ്റ്‌ട്രോക്കിൽ ഏഴാം സ്ഥാനത്തെത്തി.
അടുത്ത വർഷം സിഡ്നി ഒളിമ്പിക്സിൽ, വൈറ്റ് 4 × 100 മീറ്റർ മെഡ്‌ലി റിലേയിലെ ഹീറ്റ്സിൽ ബ്രെസ്റ്റ്സ്ട്രോക്ക് ലെഗ് നീന്തി.
ഫൈനലിൽ യുണൈറ്റഡ് സ്റ്റേറ്റ്സിനെ പിന്നിലാക്കിയ ടീമിലെ സഹ നീന്തൽ താരം ലീസൽ ജോൺസിന് പകരക്കാരിയായി.
100 മീറ്റർ ബ്രെസ്റ്റ്‌ട്രോക്കിലും അവർ മത്സരിച്ചു.
അവിടെ ഏഴാം സ്ഥാനത്തെത്തി.
ജപ്പാനിലെ ഫുകുവോകയിൽ 2001-ൽ നടന്ന ലോക അക്വാട്ടിക്സ് ചാമ്പ്യൻഷിപ്പിൽ വൈറ്റ് മത്സരിച്ചു.
50 മീറ്റർ, 100 മീറ്റർ ബ്രെസ്റ്റ്സ്ട്രോക്ക് ഇനങ്ങളിൽ ഒമ്പതാം സ്ഥാനത്തെത്തി.
മാഞ്ചസ്റ്ററിൽ നടന്ന 2002-ൽ കോമൺ‌വെൽത്ത് ഗെയിംസിൽ 50 മീറ്റർ ബ്രെസ്റ്റ്‌ട്രോക്കിൽ വെങ്കലം നേടിയപ്പോൾ അവർ ആദ്യ വ്യക്തിഗത മെഡൽ നേടി.
2003 മുതൽ 2005 വരെ ബ്രൂക്ക് ഹാൻസണിനോട് രണ്ടാമത്തെ ബ്രെസ്റ്റ്സ്ട്രോക്ക് സ്ഥാനം നഷ്ടമായപ്പോൾ വൈറ്റിന് ദേശീയ തിരഞ്ഞെടുപ്പ് നഷ്‌ടമായി.
എന്നിരുന്നാലും, മെൽബണിൽ നടന്ന 2006-ലെ കോമൺ‌വെൽത്ത് ഗെയിംസിന് അവർ യോഗ്യത നേടി.
50 മീറ്റർ ബ്രെസ്റ്റ്‌ട്രോക്കിൽ വീണ്ടും മറ്റൊരു വെങ്കലം നേടി.
100 മീറ്റർ ബ്രെസ്റ്റ്‌ട്രോക്കിൽ അവർ നാലാം സ്ഥാനത്തെത്തി.
കഷ്ടിച്ച് വെങ്കലം നഷ്‌ടമായി.
2008-ലെ ബീജിംഗ് ഒളിമ്പിക്സിന് ലോകത്തിലെ ഏറ്റവും വേഗമേറിയ രണ്ടാമത്തെ തവണ വൈറ്റ് യോഗ്യത നേടി.
ബീജിംഗിൽ നടന്ന വനിതാ 100 ബ്രെസ്‌ട്രോക്കിന്റെ ഫൈനലിൽ ആറാം സ്ഥാനത്തെത്തിയ അവർ 4 x 100 മെഡ്‌ലി റിലേയിൽ പങ്കെടുത്തതിന് ഒരു സ്വർണ്ണ മെഡൽ നേടി.
2009-ൽ അവർക്ക് കായികരംഗത്തെ സമഗ്ര സംഭാവനയ്ക്കുള്ള  ഓർഡർ ഓഫ് ഓസ്‌ട്രേലിയൻ അവാർഡും ലഭിച്ചു.
വൈറ്റ് ഓസ്‌ട്രേലിയൻ ഇൻസ്റ്റിറ്റ്യൂട്ട് ഓഫ് സ്‌പോർട്ട് സ്‌കോളർഷിപ്പ് ഉടമയായിരുന്നു.
2008-ൽ അവർ ബെൻ സൗത്ത്വെല്ലിനെ വിവാഹം കഴിച്ചു.
ടാർപ്പെൻ ഇംഗ്ലീഷ് വിലാസം https://ml.wikipedia.org/wiki/Tarpon
ഇലോപിഫോമിസ് മത്സ്യഗോത്രത്തിലെ ഇലോപിഡേ കുടുംബത്തിൽപ്പെടുന്ന വലിപ്പമേറിയ ഒരിനം മത്സ്യമാണ് ടാർപ്പെൻ .
ഇതിന്റെ ശാസ്ത്രനാമം ടാർപ്പെൻ അറ്റ്ലാന്റിക്കസ് എന്നാണ്.
പടിഞ്ഞാറൻ അറ്റ്ലാന്റിക്കിലെ നോവ സ്ക്കോട്ടിയ മുതൽ തെക്കൻ ബ്രസീൽ പ്രദേശങ്ങളിലെ തീരത്തിനോടടുത്തു വരെ ഇവയെ ധാരാളമായി കാണാം.
ശുദ്ധജലത്തിലും സമുദ്രജലത്തിലും ഇവ വളരുന്നു.
ഉഷ്ണമേഖലാ പ്രദേശങ്ങളിലാണ് ഇവ ധാരാളമായുള്ളത്.
അറ്റ്ലാന്റിക് ടാർപ്പെനുകൾ വിലയേറിയ ഭക്ഷ്യ മത്സ്യമാണ്.
ചൂണ്ടയിൽ കിടന്നുള്ള ഇവയുടെ കുതിച്ചുചാട്ടം കൗതുകകരമായ കാഴ്ചയാണ് എന്നതിനാൽ വിനോദത്തിനു വേണ്ടിയും ഇവയെ ചൂണ്ടയിട്ടു പിടിക്കാറുണ്ട്.
മത്തിയുടെ ശരീരം പോലെ ഒതുങ്ങി പരന്ന ആകൃതിയാണ് ഈ മത്സ്യങ്ങൾക്കുള്ളത്.
ശരീരം നിറയെ വെള്ളി നിറത്തിലുള്ള തിളങ്ങുന്ന മൃദുലമായ ചെതുമ്പലുകളുണ്ടായിരിക്കും .
ഇതിന്റെ കീഴ്ത്താടി അല്പം മുന്നോട്ടു തള്ളി നിൽക്കുന്നു.
വാൽ വലിപ്പം കൂടിയതും ദ്വിഭാജിതവുമാണ്.
അപാക്ഷചിറകിന്റെ പാർശ്വഭാഗത്തിന് നീളക്കൂടുതലുണ്ട്.
ടാർപ്പെനുകളുടെ ശരീരത്തിന്റെ പുറഭാഗത്തിന് നീലനിറമായിരിക്കും.
വയറും പാർശ്വഭാഗങ്ങളും വെളുത്ത് തിളക്കമുള്ളതുമാണ്.
പൂർണവളർച്ചയെത്തിയ ഒരു മത്സ്യത്തിന് 1.8 - 2.5 മീറ്റർ നീളവും 45-90 കിലോഗ്രാം തൂക്കവും വരും.
എങ്കിലും ഏതാണ്ട് 160 കിലോഗ്രാമോളം തൂക്കമുള്ള ടാർപ്പെനുകളെപ്പറ്റിയും രേഖകളുണ്ട്.
ജൂൺ - സെപ്തംബർ മാസങ്ങളാണ് ടാർപ്പെനുകളുടെ പ്രജനനകാലം.
ഒരു പെൺമത്സ്യം 12 ദശലക്ഷത്തോളം മുട്ടകളിടും.
മുട്ട വിരിഞ്ഞ് സുതാര്യശരീരഘടനയുള്ള ലെപ്റ്റോസെഫാലസ് എന്ന ലാർവ ഉണ്ടാവുന്നു.
ഇവയ്ക്ക് ഈൽ മത്സ്യങ്ങളുടെ പരന്നു റിബൺ പോലുള്ള ലാർവയോടു സാദൃശ്യമുണ്ട്.
ജലപ്രവാഹം വഴി ഇവ തീരത്തിനടുത്തെത്തുന്നു.
ഇവിടെയാണ് ഇവ വളർച്ച മുഴുമിപ്പിക്കുന്നത്.
തീരത്തോടടുത്തുള്ള കണ്ടൽ പ്രദേശങ്ങളിലും ചെറുതടാകങ്ങളിലും വളർന്ന്, വളർച്ച പൂർത്തിയാകുമ്പോൾ ഇവ കടലിലേക്ക് നീന്തിപ്പോകുന്നു.
യൂറോപ്പ് , ഏഷ്യ , ആഫ്രിക്ക എന്നീ രാജ്യങ്ങളിൽ നിന്ന് ടാർപ്പെനുകളുടെ 100-135 ദശലക്ഷം വർഷങ്ങൾക്കു മുമ്പുള്ള ഫോസിലുകൾ കണ്ടെത്തിയിട്ടുണ്ട്.
ഇവ ആദിമ മത്സ്യയിനങ്ങളിൽപ്പെടുന്നതായി ഇത് സൂചന നൽകുന്നു.
ടാർപ്പെനുകളുടെ കീഴ്ത്താടിയുടെ ഇരുവശങ്ങൾക്കും ഇടയിലായി തൊണ്ടയുടെ ചർമ്മത്തിൽ ഒരു ജോടി പ്രതല അസ്ഥികൾ കാണപ്പെടുന്നത് ഇവയുടെ ആദിമ സ്വഭാവം വെളിവാക്കുവാനുപകരിക്കുന്നു.
ആദിമ മത്സ്യ ഇനങ്ങളിലായിരുന്നു ഇത്തരം ഗളാസ്ഥികൾ കാണപ്പെട്ടിരുന്നത്.
അവലംബം കടപ്പാട്: കേരള സർക്കാർ ഗ്നൂ സ്വതന്ത്ര പ്രസിദ്ധീകരണാനുമതി പ്രകാരം ഓൺലൈനിൽ പ്രസിദ്ധീകരിച്ച മലയാളം സർ‌വ്വവിജ്ഞാനകോശത്തിലെ ടാർപ്പെൻ എന്ന ലേഖനത്തിന്റെ ഉള്ളടക്കം ഈ ലേഖനത്തിൽ ഉപയോഗിക്കുന്നുണ്ട്.
ടാർപ്പൻ ഇംഗ്ലീഷ് വിലാസം https://ml.wikipedia.org/wiki/Tarpan
ഒരിനം കാട്ടുകുതിരയാണ് ടാർപ്പൻ .
കാട്ടുകുതിരകളിൽ വംശനാശം സംഭവിച്ച ഒരിനം ആണ് ഇവ.
പെരിസോഡാക്ടൈല (Perissodactyla) ജന്തുഗോത്രത്തിലെ ഇക്വിഡെ (Equidae) കുടുംബത്തിൽപ്പെടുന്നു.
ശാസ്ത്രനാമം: ഇക്വസ് റെസ്വാൽസ്കി മെലിനി (Equus Przewalskii gmelini).
യുറോപ്യൻ കാട്ടുകുതിര എന്നും ഇത് അറിയപ്പെടുന്നു.
ടാർപ്പനുകൾക്ക് ഇളം ചാരനിറമാണ്.
ഇടയ്ക്കിടെ വെളുത്ത രോമങ്ങൾ ഇടകലർന്ന തവിട്ടുനിറമുള്ളവയും ഉണ്ട്.
ശരീരം തടിച്ചതാണ്.
തോൾ വരെ 1.32 മീ.
നീളം കൂടിയ തലയും കുറുകിയ കഴുത്തും മുതുകിൽ നിന്നുയർന്നു മുകളിലേക്കു നിൽക്കുന്ന കുഞ്ചിരോമങ്ങളും ഇവയുടെ പ്രത്യേകതയാണ്.
ടാർപ്പനുകളുടെ പുറത്ത് നെടുനീളത്തിൽ ഇരുണ്ട നിറത്തിലുള്ള ഒരു രേഖയുണ്ട്.
കാണപ്പെടുന്ന രാജ്യങ്ങൾ
ദക്ഷിണ റഷ്യ , പോളണ്ട് തുടങ്ങിയ രാജ്യങ്ങളിലായിരുന്നു ടാർപ്പനുകൾ ഏറ്റവും അധികം കാണപ്പെട്ടിരുന്നത്.
പോളണ്ടിൽ 18- നൂറ്റണ്ടിന്റെ മധ്യം വരെ ഇവ വന്യ ഇനമായിരുന്നു.
അതിനുശേഷമാണ് ടാർപ്പനുകളെ വളർത്തു കുതിരകളുമായി സങ്കരണം നടത്തി പുതിയ ഇനങ്ങളെ സൃഷ്ടിച്ചെടുത്തത്.
ടാർപ്പനുകളുടെ വർഗീകരണം ഒരു വിവാദവിഷയമാണ്.
ഇവ മംഗോളിയൻ കാട്ടുകുതിരകളുടെ (Equus przewalskii) യുറോപ്യൻ ഇനമാണെന്നും മംഗോളിയൻ കാട്ടുകുതിരയും ടാർപ്പനുകളും വളർത്തു കുതിരയുടെ (Equus caballus) പ്രജാതികളാണെന്നും രണ്ടഭിപ്രായം ശാസ്ത്രകാരന്മാരുടെ ഇടയിൽ നിലവിലുണ്ട്.
പുറത്തേക്കുള്ള കണ്ണികൾ http://www.ansi.okstate.edu/breeds/horses/tarpan/ http://www.answers.com/topic/tarpan-extinct-wild-horse കടപ്പാട്: കേരള സർക്കാർ ഗ്നൂ സ്വതന്ത്ര പ്രസിദ്ധീകരണാനുമതി പ്രകാരം ഓൺലൈനിൽ പ്രസിദ്ധീകരിച്ച മലയാളം സർ‌വ്വവിജ്ഞാനകോശത്തിലെ ടാർപ്പൻ എന്ന ലേഖനത്തിന്റെ ഉള്ളടക്കം ഈ ലേഖനത്തിൽ ഉപയോഗിക്കുന്നുണ്ട്.
ടാർ വീഡ് ഇംഗ്ലീഷ് വിലാസം https://ml.wikipedia.org/wiki/Tarweed
കമ്പോസിറ്റെ (Compositae) കുടുംബത്തിൽപ്പെടുന്ന ഒരു കളസസ്യമാണ് സ്റ്റാർ വീഡ് .
ശാസ്ത്രനാമം: മാഡിയ എലിഗൻസ് ( Madia elegans ).
കാലിഫോർണിയൻ പ്രദേശങ്ങളിലെ തരിശുസ്ഥലങ്ങളിലും മലഞ്ചരിവുകളിലും ധാരാളമായി വളരുന്നു.
കേരളത്തിൽ ഇത് പൂന്തോട്ടങ്ങളിൽ ഒരു അലങ്കാരസസ്യമായി നട്ടുവളർത്തുന്നുണ്ട്.
ഏകവർഷിയോ ചിരസ്ഥായിയോ ആയി വളരുന്ന ടാർ വീഡിന് ഒരു പ്രത്യേക ഗന്ധവും പശിമസ്വഭാവവുമുണ്ട്.
ഇവ 60-65 സെ.
ഇലകൾക്ക് വീതി കുറവാണ്.
75-130 മി. മീ.
കമ്പോസിറ്റെ കുടുംബത്തിന്റെ സവിശേഷ പുഷ്പമഞ്ജരിയാണ് ഇവയിൽ കാണപ്പെടുന്നത്.
9 മി.മീ.
വ്യാസമുള്ള പുഷ്പമഞ്ജരിക്ക് നീളം കൂടിയ ഞെട്ടാണുള്ളത്.
വൈകുന്നേരത്തോടെ വിരിയുന്ന പുഷ്പങ്ങൾ പിറ്റേന്ന് ഉച്ചസമയത്തിനു മുമ്പേ വാടിപ്പോകുന്നു.
കിഴക്കൻ യു.എസിലെ മാഡിയ സറ്റെവ എന്ന ചെടിയും ടാർ വീഡ് എന്നറിയപ്പെടുന്നു.
ഒന്നര മീറ്ററോളം ഉയരത്തിൽ വളരാറുള്ള ഇതിന്റെ പുഷ്പമഞ്ജരി 13 മി. മീ.
അവലംബം പുറംകണ്ണികൾ http://www.absoluteastronomy.com/topics/Madieae Madieae: Facts, Discussion Forum, and Encyclopedia Article http://tchester.org/srp/plants/keys/tarweed.html Tarweeds at Santa Rosa Plateau കവാടം: ജീവശാസ്ത്രം കടപ്പാട്: കേരള സർക്കാർ ഗ്നൂ സ്വതന്ത്ര പ്രസിദ്ധീകരണാനുമതി പ്രകാരം ഓൺലൈനിൽ പ്രസിദ്ധീകരിച്ച മലയാളം സർ‌വ്വവിജ്ഞാനകോശത്തിലെ ടാർ വീഡ് എന്ന ലേഖനത്തിന്റെ ഉള്ളടക്കം ഈ ലേഖനത്തിൽ ഉപയോഗിക്കുന്നുണ്ട്.
ടാർജറ്റ് റേറ്റിംഗ് പോയിന്റ് ഇംഗ്ലീഷ് വിലാസം https://ml.wikipedia.org/wiki/Target_rating_point വിക്കിപീഡിയയുടെ ഗുണനിലവാരത്തിലും, മാനദണ്ഡത്തിലും എത്തിച്ചേരാൻ ഈ ലേഖനം വൃത്തിയാക്കി എടുക്കേണ്ടതുണ്ട്‌.
ഒരു പ്രത്യേക പ്രേക്ഷകരെ ലക്ഷ്യമിടുമ്പോൾ ഒരു മാദ്ധ്യമത്തിലൂടെ എത്രമാത്രം ഗ്രോസ് റേറ്റിംഗ് പോയിന്റുകൾ നൽകാൻ സാധിക്കുന്നു എന്നതാണ് ടാർജറ്റ് റേറ്റിംഗ് പോയിന്റ് (ടി.പി.ആർ.) എന്നതുകൊണ്ടർത്ഥമാക്കുന്നത്.
ഒരു പരസ്യം പ്രത്യേകമായി ലക്ഷ്യമിടുന്ന പ്രേക്ഷകർ എത്രപേരുണ്ട് എന്നതും അവരെ ബോദ്ധ്യപ്പെടുത്താനുള്ള ചെലവും തമ്മിലുള്ള ബന്ധമാണ് ടി.പി.ആർ. കൊണ്ടളക്കുന്നത്.
മൊത്തം പ്രേക്ഷകരിൽ എത്രമാത്രം പ്രേക്ഷകരെ ലക്ഷ്യമിടുന്നുവോ അവരിൽ പരസ്യമെത്തിക്കുവാൻ ചെലവാക്കേണ്ടിവരുന്ന തുകയുടെ ഒരു അളവാണ് ഇത്.
ഇത് ഗ്രോസ്സ് റേറ്റിംഗ് പോയിന്റിനോട് സാമ്യമുള്ള മാനകമാണ്.
ഒരു പ്രത്യേക മാദ്ധ്യമ പരിപാടിയ്ക്ക് (ഉദാഹരണത്തിന് ടി.വി. ചാനലോ പ്രോഗ്രാമോ) ലഭിക്കുന്ന റേറ്റിംഗിന്റെ തുകയായാണ് ഇത് കണക്കാക്കുന്നത്.
കണക്കുകൂട്ടൽ ടി.പി.ആർ. = ലക്ഷ്യമിടുന്ന പ്രേക്ഷകരിലെത്താനുള്ള ശേഷി (%) x ശരാശരി ഫ്രീക്വൻസി —അല്ലെങ്കിൽ— ടി.പി.ആർ. = 100 * ബോദ്ധ്യപ്പെടുത്തൽ (#) ÷ ലക്ഷ്യം (#) അവലംബം പുറത്തേയ്ക്കുള്ള കണ്ണികൾ എം.എ.എസ്.ബി. ഒഫീഷ്യൽ വെബ് സൈറ്റ് ഇന്ത്യൻ ടെലിവിഷൻ ടിപിആർ റേറ്റിംഗ്സ് Archived 2013-07-12 at the Wayback Machine .
ടാർഡിഗ്രാഡ ഇംഗ്ലീഷ് വിലാസം https://ml.wikipedia.org/wiki/Tardigrade
സൂക്ഷ്മ അകശേരുകികളുടെ ഒരു വർഗ്ഗമാണ് ടാർഡിഗ്രാഡ .
എട്ടു കാലുകളുള്ളതും കശേരുക്കളായുള്ള ശരീരമുള്ളതുമായ സൂക്ഷ്മജലജീവികളാണ് ടാർഡിഗ്രേഡുകൾ (Tardigrada).
ജലക്കരടികൾ, മോസ്‌പ്പന്നികൾ എന്നീ പേരിലും ഇവ അറിയപ്പെടുന്നു..
ജോൺ ആഗസ്റ്റ് എഫ്രൈം ഗോസ് എന്ന ജെർമൻ പാതിരി 1773 ആണ് ആദ്യമായി ഇവയെ കണ്ടെത്തിയത്.
ലാസറൊ സ്പലാൻസനി എന്ന ഇറ്റാലിയൻ ബയോളജിസ്റ്റാണ്  മൂന്നു വർഷത്തിനു ശേഷം ഇവയ്ക്ക് ഈ പേർ നൽകിയത്.
പതുക്കെ നീങ്ങുന്ന എന്നാണ് ഈ വാക്കിനർത്ഥം.
ഈ ഫൈലത്തെ ഹിമം മൂടിയ കൊടുമുടി മുതൽ കടലിന്റെ അടിത്തട്ടിൽ വരെ കാണാൻ കഴിയും.
ട്രോപ്പിക്കൽ മഴക്കാടുകളിൽ മുതൽ അന്റാർട്ടിക്കയിൽ വരെ ഇതിനെ കണ്ടിട്ടുണ്ട്.
അതി കഠിനമായ സാഹചര്യങ്ങളെപ്പോലും ഇവയ്ക്ക് അതിജീവിക്കാൻ കഴിയും.
അബസലൂട്ട് സീറൊക്ക് തൊട്ടുമുകളിലുള്ള താപനില മുതൽ ജലത്തിന്റെ തിളനിലക്ക് മുകളിൽ വരെ ഇവയ്ക്ക് അതിജീവിക്കാൻ കഴിയും.
സമുദ്രത്തിലേ ഏറ്റവും ആഴത്തിലുള്ള കൊക്കകളിലേതിലും ആറിരട്ടി മർദ്ദമുള്ളിടത്തും, മനുഷ്യന് മരണകാരണമാകാവുന്നതിന്റെ നൂറുമടങ്ങ് കൂടുതൽ അയൊണൈസ്ങ് റേഡിയേഷണുള്ള ഇടത്തും, ബഹിരാകാശത്തിലെ ശൂന്യതയിലും ഇവ അതിജീവിക്കുന്നതായി കണ്ടിട്ടുണ്ട്.
ദ്വി-പാർശ്വസമമിതിയുള്ള ഈ ജീവികൾക്ക് ഒരു മില്ലിമീറ്ററിന് താഴെ മാത്രമേ നീളമുണ്ടായിരിക്കുകയുള്ളു.
നാനൂറോളം സ്പീഷീസ് രേഖപ്പെടുത്തിയിട്ടുണ്ട്.
വൈവിധ്യമാർന്ന ആവാസവ്യവസ്ഥകളിൽ ജീവിക്കാൻ കഴിവുള്ള ഇവ ആഗോളവ്യാപകമായി കാണപ്പെടുന്നു.
ഇവയെ ഏത് ജന്തു ഫൈലത്തിൽ ഉൾപ്പെടുത്തണമെന്ന കാര്യത്തിൽ ശാസ്ത്രകാരന്മാർക്കിടയിൽ തർക്കമുണ്ട്.
ചിലർ ഇവയെ ആർത്രൊപോഡ ജന്തുഫൈലവുമായി ബന്ധപ്പെടുത്തുമ്പോൾ മറ്റു ചിലർ ഇവയെ അനലിഡയിൽ ഉൾപ്പെടുത്തണമെന്ന പക്ഷക്കാരാണ്.
ഇവയെ ഒരു സ്വതന്ത്രവർഗമായി നിലനിർത്തണമെന്നു വാദിക്കുന്ന ശാസ്ത്രകാരന്മാരും കുറവല്ല.
മുന്നറ്റത്ത് ഒരു പ്രോസ്റ്റോമിയവും തുടർന്ന് പിന്നിലേക്ക് അഞ്ച് ഖണ്ഡങ്ങളുമുള്ള ശരീരഘടനയുമാണ് ഇവയ്ക്കുള്ളത്.
വായ പ്രോസ്റ്റോമിയത്തിലാണ് കാണപ്പെടുന്നത്.
മൃദുവായ ഒരു ഉപചർമം ശരീരത്തേയും അഗ്ര-പശ്ച ആന്ത്രങ്ങളേയും പൊതിഞ്ഞിരിക്കുന്നു.
നാലു ജോടി അധര-പാർശ്വക പാദങ്ങൾ ഇവയ്ക്കുണ്ട്.
പാദാഗ്രങ്ങളിൽ നഖങ്ങളും കാണപ്പെടുന്നു.
ഒരു ജോടി ഉപചർമീയ മുഖ-ഗ്രന്ഥികളും ശൂകികകളും ഇവയുടെ മറ്റു പ്രത്യേകതകളാണ്.
പചനവ്യൂഹം നാളീരൂപത്തിലുള്ളതാണെങ്കിലും ചില ഭാഗങ്ങൾ വീർത്ത് സഞ്ചീരൂപം കൈവരിക്കാറുണ്ട്.
ഗ്രസിക ഗ്രസനി എന്നിവ പേശീനിർമിതവുമാണ്.
ഹെറ്ററോടാർഡിഗ്രാഡകളിൽ ജനനാംഗ രന്ധ്രവും ഗുദദ്വാരവും പ്രത്യേകം പ്രത്യേകം കാണപ്പെടുന്നു.
എന്നാൽ യൂടാർഡിഗ്രാഡയിൽ ഇവ രണ്ടും ചേർന്ന് അവസ്ക്കരം എന്ന ദ്വാരം രൂപമെടുത്തിരിക്കുന്നു.
ഈ ജീവികളിൽ ലിംഗഭേദം ദൃശ്യമാണ്.
ജനനാംഗങ്ങൾ ശരീരത്തിനുള്ളിൽ മുകൾഭാഗത്തേക്കു നീങ്ങി സഞ്ചിരൂപത്തിൽ കാണപ്പെടുന്നു.
ജനനാംഗം ഒറ്റയായിട്ടാണ് കാണപ്പെടുന്നതെങ്കിലും ഒരു ജോടി യുഗ്മക-വാഹിനികൾ ഉണ്ട്.
ഇവ മുട്ടകളിട്ടാണ് പ്രജനനകർമം നിർവഹിക്കുന്നത്.
മിക്ക സ്പീഷീസിലും ബാഹ്യബീജസങ്കലനരീതിയാണുള്ളത് .
അപൂർവം ചിലയിനങ്ങളിൽ ആന്തരിക ബീജസങ്കലനവും നടക്കാറുണ്ട്.
രണ്ട് സ്പീഷീസിൽ അനിഷേകജനനവും രേഖപ്പെടുത്തിയിട്ടുണ്ട്.
മുട്ടകൾ നേർ-പരിവർധന വിധേയമായി പുതിയ തലമുറയ്ക്ക് രൂപം നൽകുന്നു.
സ്പീഷീസിന്റെ വ്യത്യാസം, പരിതഃസ്ഥിതിയിലെ താപവ്യതിയാനങ്ങൾ എന്നിവയ്ക്കനുസരണമായി 3 മുതൽ 40 ദിവസം വരെ മുട്ടവിരിയാൻ സമയമെടുക്കാറുണ്ട്.
പുതിയതായി വിരിഞ്ഞിറങ്ങുന്ന കുഞ്ഞുങ്ങൾ ജലം ഉള്ളിലേക്ക് വലിച്ചെടുക്കുക വഴി വളരെ വേഗം വലിപ്പം വയ്ക്കുന്നു.
പൂർണവളർച്ചയെത്തുന്നതിനു മുമ്പു തന്നെ ഇവ മുട്ടയിട്ടു തുടങ്ങുകയും ചെയ്യും.
ടാർഡിഗ്രാഡകൾ മുഖ്യമായും സസ്യഭോജികളാണ് .
സസ്യകോശഭിത്തി ശൂകികകൾ ഉപയോഗിച്ചു തുരന്ന് ഉള്ളിലെ വസ്തുക്കളെ ഗ്രസനിയുടെ പ്രത്യേക വലിച്ചെടുക്കൽ പ്രവർത്തനം വഴി ഇവ ഉള്ളിലേക്ക് എടുക്കുന്നു.
അഗ്രആന്ത്രം അമ്ല സ്വഭാവവും പശ്ച-ആന്ത്രം ക്ഷാരസ്വഭാവവും ഉള്ളതാണ്.
പശ്ച-ആന്ത്രത്തിലെ കോശങ്ങൾക്കുള്ളിൽവച്ചാണ് പചനം നടക്കുന്നത്.
മിൽനീസിയം പോലെയുള്ള ചില ടാർഡിഗ്രാഡ് ഇനങ്ങൾ റോട്ടിഫറുകൾ , നിമറ്റോഡുകൾ എന്നീ ജീവികളുടെ ശരീരത്തിൽ നിന്നും ശൂകികകളുപയോഗിച്ച് മൃദുഭാഗങ്ങൾ വലിച്ചെടുക്കാറുണ്ട്.
അഞ്ച് ആഴ്ച വരെ ഇവയ്ക്ക് ഭക്ഷണമില്ലാതെ ജീവിക്കാനുമാവും.
ജീവിക്കുന്ന പരിസരം ഉണങ്ങിവരളുന്ന ഘട്ടത്തിൽ ടാർഡിഗ്രാഡകൾ ബാരലിന്റെ ആകൃതിയിലുള്ള സിസ്റ്റിന്റെ രൂപത്തിൽ നിഷ്ക്രിയ ജീവിയായി കഴിഞ്ഞുകൂടും.
ഇപ്രകാരം ഇവയുടെ മുട്ടകളും ഇത്തരം ഘട്ടങ്ങളെ വിജയകരമായി തരണം ചെയ്യാറുണ്ട്.
ഏതാണ്ട് 18 മാസങ്ങളാണ് ടാർഡിഗ്രാഡകളുടെ ജീവിതദൈർഘ്യം.
ഇതിനിടയിൽ ഇവ 12 പ്രാവശ്യം പടംപൊഴിക്കും .
ഒരു പടം പൊഴിക്കലിന് 5 മുതൽ 10 ദിവസങ്ങൾ വരെ വേണ്ടിവരും.
ഈ ദിവസങ്ങളിൽ ഇവ ഭക്ഷണം കഴിക്കാറുമില്ല.
ഓരോ പടം പൊഴിക്കലിനുശേഷവും അധിചർമം സ്രവണത്തിലൂടെ പുതിയ പുറംചട്ടയ്ക്ക് രൂപം നൽകുന്നു.
ടാർഡിഗ്രാഡകൾ ശരീരകോശങ്ങളുടെ സംഖ്യയുടെ കാര്യത്തിൽ ഒരുതരം സ്ഥിരത പ്രകടിപ്പിക്കുന്നു.
ഒരു ജീനസ്സിലെ എല്ലാ സ്പീഷീസിലും ഒരേ സംഖ്യയിലുള്ള അധിചർമകോശങ്ങളാണ് ഉണ്ടായിരിക്കുക.
മിൽനീസിയം എന്ന ജീനസ്സിലൊഴികെ മറ്റെല്ലാ ജീനസ്സുകളിലും ഈ കോശസംഖ്യാസ്ഥിരത കാണപ്പെടുന്നുണ്ട്.
ആഗോളവ്യാപകമായി കാണപ്പെടുന്ന ടാർഡിഗ്രാഡകളിൽ എക്കിനിസ്കോയ്ഡസ് സിജിസ്മുണ്ടി സ്പീഷീസാണ് പ്രാധാന്യമേറിയത്.
വ്യത്യസ്ത ആവാസവ്യവസ്ഥകളോട് ഇണങ്ങി ജീവിക്കാനും ഇവയ്ക്കു കഴിയും.
അവലംബം കടപ്പാട്: കേരള സർക്കാർ ഗ്നൂ സ്വതന്ത്ര പ്രസിദ്ധീകരണാനുമതി പ്രകാരം ഓൺലൈനിൽ പ്രസിദ്ധീകരിച്ച മലയാളം സർ‌വ്വവിജ്ഞാനകോശത്തിലെ ടാർഡിഗ്രാഡ എന്ന ലേഖനത്തിന്റെ ഉള്ളടക്കം ഈ ലേഖനത്തിൽ ഉപയോഗിക്കുന്നുണ്ട്.
ടാർപ്പാളിൻ ഇംഗ്ലീഷ് വിലാസം https://ml.wikipedia.org/wiki/Tarpaulin പോളി ടാർപ്പാളിൻ ഉപയോഗിച്ചു കെട്ടിയ ടെന്റ്
ചണം കൊണ്ടു നിർമിച്ച് ടാറിൽ മുക്കി ജലരോധകമാക്കിയ കാൻവാസ് തുണിയാണ് ടാർപ്പാളിൻ .
ജലരോധകമാക്കാൻ പെയിന്റും മെഴുകും ഉപയോഗപ്പെടുത്താറുണ്ട്.
ടാർപ്പാളിൻ എന്ന പദത്തിന്റെ അർഥം ടാറിൽ മുക്കിയ തുണി എന്നാണ്.
കപ്പലുകളുടെ മേൽത്തട്ട് മൂടുന്നതിനും നാവികന്റെ തൊപ്പിയുണ്ടാക്കാനുമായിരുന്നു ടാർപ്പാളിൻ പ്രധാനമായും ആദ്യകാലങ്ങളിൽ ഉപയോഗിച്ചിരുന്നത്.
പന്തലിടാനും ചരക്കു ലോറികൾ മൂടാനും വ്യാപകമായി ടാർപ്പാളിൻ ഉപയോഗിച്ചു വരുന്നു.
ഇന്ന് ടാർപ്പാളിനു പകരം പോളി എത്തിലീൻ നിർമിത ഷീറ്റുകളാണ് വ്യാപകമായി ഉപയോഗിക്കുന്നത്.
പോളി എത്തിലീൻ (പി.ഇ)/പോളി പ്രോപ്പിലീൻ (പി.പി) ഇഴകൾ ഉപ യോഗിച്ചു നെയ്ത് ലാമിനേറ്റു ചെയ്യപ്പെട്ട ഇവയ്ക്ക് ശീതോഷ്ണ സ്ഥിതികളെ ചെറുക്കാൻ കൂടുതൽ കഴിവുണ്ട്; മാത്രമല്ല ടാർപ്പാളി നേക്കാൾ ഭാരം കുറഞ്ഞതായതുകൊണ്ട് കൈകാര്യം ചെയ്യാൻ കൂടുതൽ സൗകര്യപ്രദവുമാണ്.
അൾട്രാവയലറ്റ് രശ്മികളെ തടുത്തു നിറുത്താൻ കഴിയുന്ന തരത്തിലും അഗ്നിപ്രതിരോധ ശേഷിയോടുകൂടിയും ഇവ നിർമ്മിക്കാറുണ്ട്.
ന്യൂക്ലിയർ പവർ സ്റ്റേഷനുകൾ, പെട്രോകെമിക്കൽ റിഫൈനറികൾ, ഫാക്ടറികൾ തുടങ്ങിയവയിലെല്ലാം തന്നെ പോളി എത്തിലീൻ ഷീറ്റുകളാണ് ഇന്ന് ഉപയോഗിക്കുന്നത്.
പുറത്തേക്കുള്ള കണ്ണികൾ http://www.ratilalandsons.com/ http://tsky-reviews.blogspot.in/ കടപ്പാട്: കേരള സർക്കാർ ഗ്നൂ സ്വതന്ത്ര പ്രസിദ്ധീകരണാനുമതി പ്രകാരം ഓൺലൈനിൽ പ്രസിദ്ധീകരിച്ച മലയാളം സർ‌വ്വവിജ്ഞാനകോശത്തിലെ ടാർപ്പാളിൻ എന്ന ലേഖനത്തിന്റെ ഉള്ളടക്കം ഈ ലേഖനത്തിൽ ഉപയോഗിക്കുന്നുണ്ട്.
ടാർചിയ ഇംഗ്ലീഷ് വിലാസം https://ml.wikipedia.org/wiki/Tarchia
കവചമുള്ള ഒരു ദിനോസറാണ് ടാർചിയ .
ടാർചിയക്ക് ഏകദേശം 8 - 8.5 മീറ്റർ (26 - 27.9 അടി) നീളം ഉണ്ടായിരുന്നു എന്ന് അനുമാനിക്കുന്നു.
ഇവയുടെ ഭാരം ഏകദേശം 4.5 ടൺ ആണ് .
ഇവയുടെ തലയോട്ടിക്ക്  40 സെ മീ  (16 ഇഞ്ച്‌) നീളവും, 45 സെ മീ (18 ഇഞ്ച്‌) വീതിയും ഉണ്ട്.
ഇതുകൊണ്ട് തന്നെ ഇവ ഏഷ്യയിൽ നിന്നും കിട്ടിയിട്ടുള്ള വലിയ അങ്കയ്ലോസൗർകളിൽ ഒന്നാണ്.
Size comparisons between Tarchia and a human.
ഔവർ ലേഡി ഓഫ് ഗുഡ് ഹെൽത്ത് ഇംഗ്ലീഷ് വിലാസം https://ml.wikipedia.org/wiki/Our_Lady_of_Good_Health
ഔവർ ലേഡി ഓഫ് ഗുഡ് ഹെൽത്ത് അഥവാ ഔവർ ലേഡി ഓഫ് വേളാങ്കണ്ണി എന്നും അറിയപ്പെടുന്നു.
16 മുതൽ 17 നൂറ്റാണ്ടുകളിൽ ഇന്ത്യയിലെ തമിഴ്‌നാട്ടിലെ വേളാങ്കണ്ണി പട്ടണത്തിൽ രണ്ടുതവണ പ്രത്യക്ഷപ്പെട്ടതായി കേൾവികേട്ടതിനെ തുടർന്ന് വാഴ്ത്തപ്പെട്ട കന്യകാമറിയത്തിന് ആളുകൾ നൽകിയ ശീർഷകമാണ് ഇത്.
വേളാങ്കണ്ണിയിൽ മേരിയുടെ പ്രശസ്‌തമായ പ്രത്യക്ഷപ്പെടലുകളെക്കുറിച്ച് ചരിത്രപരമായ രേഖകളോ തെളിവോ ഒന്നും ഇല്ലെങ്കിലും, പതിനാറാം നൂറ്റാണ്ടിലെ രണ്ട് പ്രത്യക്ഷപ്പെടലുകളും പതിനേഴാം നൂറ്റാണ്ടിൽ ബംഗാൾ ഉൾക്കടലിൽ ഉണ്ടായ കൊടുങ്കാറ്റിൽ നിന്ന് പോർച്ചുഗീസ് നാവികരെ രക്ഷിച്ചതും വാമൊഴിയാലുള്ള പാരമ്പര്യം മാത്രമാണ്.
പാരമ്പര്യമനുസരിച്ച്, വിദൂരസ്ഥലത്ത് താമസിച്ചിരുന്ന തൈര് വില്ക്കുന്ന ഒരു ആൺകുട്ടിക്ക് ആദ്യത്തെ ദൃശ്യം നൽകിയതായി പറയപ്പെടുന്നു.
യാത്രയ്ക്കിടെ, ആൺകുട്ടി ഒരു തടാകത്തിനരികിൽ ആൽമരത്തണലിൽ വിശ്രമിക്കാൻ നിന്നു.
സുന്ദരിയായ ഒരു സ്ത്രീ, ഒരു കുഞ്ഞിനെ വഹിച്ചുകൊണ്ട് പ്രത്യക്ഷപ്പെട്ടുവെന്ന് പറയപ്പെടുന്നു.
കുഞ്ഞിന് നൽകാൻ കുട്ടിയോട് കുറച്ച് പാൽ ആവശ്യപ്പെട്ടതായും ആൺകുട്ടി നൽകുകയും ചെയ്തു.
പാൽ വിതരണത്തിനായി ഒരു വീട്ടിലെത്തിയപ്പോൾ പാൽ കുറവായിരിക്കുന്നതിനും കാലതാമസത്തിന് കുട്ടി ക്ഷമ ചോദിക്കുകയും ചെയ്തെങ്കിലും പാൽ നല്കാനായി പാത്രത്തിന്റെ അടപ്പ് തുറന്നപ്പോൾ പാത്രം നിറയെ പാൽ നിറഞ്ഞു തുളുമ്പുന്നുണ്ടായിരുന്നു.
രണ്ടാമത്തെ ദൃശ്യം കുറച്ച് വർഷങ്ങൾക്ക് ശേഷം സംഭവിച്ചു.
ഒരു മുടന്തൻ ആൺകുട്ടി കടന്നുപോകുന്ന യാത്രക്കാർക്ക് തൈര് വിൽക്കുമായിരുന്നു.
പകൽ ചൂടിൽ നിന്ന് രക്ഷപ്പെടുന്നതിനായി അവൻ ഒരു വലിയ ആൽമരത്തിന്റെ തണലിൽ താൽക്കാലികമായി വിശ്രമിക്കുകയായിരുന്നു.
എന്നിരുന്നാലും, തൈരുവാങ്ങാനാളെ ലഭിച്ചില്ല.
പെട്ടെന്ന്, ഒരു കുഞ്ഞിനെ പിടിച്ച് നിൽക്കുന്ന ഒരു സ്ത്രീ അവന്റെ മുൻപിൽ പ്രത്യക്ഷപ്പെടുകയും ഒരു കപ്പ് തൈര് ആവശ്യപ്പെടുകയും ചെയ്തു.
അവൻ അവൾക്ക് ഒരു കപ്പ് തൈര് കൊടുക്കുകയും ആ സ്ത്രീ കുഞ്ഞിന് നൽകുകയും ചെയ്തു.
ആ സ്ത്രീ ആൺകുട്ടിയോട് നാഗപട്ടണത്തിലേക്ക് പോകാനും പട്ടണത്തിൽ ഒരു കത്തോലിക്കാ പുരുഷനെ കണ്ടെത്താനും അവളുടെ ബഹുമാനാർത്ഥം വേളാങ്കണ്ണിയിൽ ഒരു ചാപ്പൽ പണിയാൻ പറയാനും ആവശ്യപ്പെട്ടു.
പെട്ടെന്ന് മുടന്ത് മാറി സുഖം പ്രാപിച്ച ആ കുട്ടി നാഗപട്ടണത്തിലേക്ക് ഓടി.
അവിടെ ആളെ കണ്ടെത്തി കഥ പറഞ്ഞു.
ഈ ദൃശ്യങ്ങൾ ഹോളി സീ അംഗീകരിച്ചിട്ടില്ല.
ബസിലിക്ക Basilica (Extension) of Our Lady of Good Health Part of a series on the Mariology of the Catholic Church Virgo by Josef Moroder-Lusenberg Overview Prayers Antiphons Hymns to Mary Devotional practices Saints Societies Consecrations and entrustments Veneration Prayers Angelus As a Child I Loved You Fátima prayers Flos Carmeli Hail Mary Hail Mary of Gold Immaculata prayer Magnificat Mary, Mother of Grace Mary Our Queen Memorare Sub tuum praesidium Antiphons Alma Redemptoris Mater Ave maris stella Ave Regina caelorum Salve Regina Hymns to Mary Hail Queen of Heaven, the Ocean Star Immaculate Mary Lo, How a Rose E'er Blooming O sanctissima Regina Caeli Stabat Mater Devotional Practices Acts of Reparation Consecration to Mary First Saturdays Rosary Seven Joys of the Virgin Seven Sorrows of Mary Three Hail Marys Movements and societies Sodality of Our Lady Congregation of Marian Fathers Company of Mary (Montfort) Marianists (Society of Mary) Marist Fathers Marist Brothers Schoenstatt Movement Legion of Mary World Apostolate of Fátima (Blue Army) Mariological Society Our Lady's Rosary Makers Marian Movement of Priests Fatima Family Apostolate Queen of Angels Foundation Apparitions Approved by the Pope Aparecida Banneux Beauraing Fátima Guadalupe La Salette Laus Lourdes Miraculous Medal Pontmain Key Marian feast days Mother of God (1 January) Annunciation (25 March) Assumption (15 August) Immaculate Conception (8 December) ക സ തി
കന്യാമറിയത്തിന്റെ പ്രത്യക്ഷപ്പെടൽ ഓർമ്മയ്ക്കായി ഒരു ഗോതിക് ശൈലിയിലുള്ള ബസിലിക്ക വേളാങ്കണ്ണിയിൽ നിർമ്മിച്ചിരിക്കുന്നു.
പോർച്ചുഗീസുകാരും ഇന്ത്യക്കാരും ചേർന്ന് സ്ഥാപിച്ച ബസിലിക്ക തൈര് വിൽപ്പനക്കാരൻ മറിയയെയും യേശുവിനെയും കണ്ട സ്ഥലത്ത് തന്നെ നിർമ്മിച്ചിരിക്കുന്നു.
ഇന്ത്യൻ സാരി ധരിച്ച്  മഡോണയെ ചിത്രീകരിക്കുന്ന രണ്ട് പ്രതിമകളിൽ ഒന്നാണ് ഇത്.
മറ്റൊരു പ്രതിമ മുഗൾ ചക്രവർത്തിയായ ഔറംഗസീബിനൊപ്പം സംസ്‌കരിച്ചതായി പറയപ്പെടുന്നു.
ഇന്ത്യയിലുടനീളമുള്ള തീർത്ഥാടകർക്കുള്ള ഒരു കേന്ദ്രമായും എല്ലാ ക്രിസ്മസ് വേളയിലും ബഹുഭാഷാ പ്രാർത്ഥനകളുടെ സമ്മേളനമായും ബസിലിക്ക അറിയപ്പെടുന്നു.
ചിത്രശാല Vailankanni എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
വേളാങ്കണ്ണി മെയിൻ ബസിലിക്കയും പെരുന്നാളിന്റെ പതാകയും വേളാങ്കണ്ണി ചർച്ച് - മുൻവശം വേളാങ്കണ്ണി ബസിലിക്ക- വിപുലീകരണം - മുൻ‌വശം വേളാങ്കണ്ണി ബസിലിക്ക- ഒരു പനോരമിക് സൈഡ് വ്യൂ - പള്ളിയും പള്ളി വിപുലീകരണവും വേളാങ്കണ്ണി ബസിലിക്ക- ഇടത് വശത്തെ കാഴ്ച വേളാങ്കണ്ണി ബസിലിക്ക- Right side view വേളാങ്കണ്ണി ബസിലിക്ക സന്ധ്യക്ക് വേളാങ്കണ്ണി ചർച്ച് കുളം തീർത്ഥാടകർ മുട്ടുകുത്തി കുളത്തിനു നേരെ നടക്കുന്നു വേളാങ്കണ്ണി - ആരാധന കേന്ദ്രം വേളാങ്കണ്ണി ബസിലിക്ക അമ്മ മേരി ആദ്യമായി പ്രത്യക്ഷപ്പെട്ട നാടു തിട്ടുവിലെ ചാപ്പൽ സെന്റ് സെബാസ്റ്റ്യന് ഒരു ചാപ്പൽ വേളാങ്കണ്ണി വേളാങ്കണ്ണി ചർച്ച് ഭവന ഓഫീസ്, പുരോഹിതരുടെ വസതിയും ഒരു കടയും അവലംബം പുറത്തേക്കുള്ള കണ്ണികൾ Sanctuary of Our Lady of Vailankanni – Official website Marian Shrine of Vailankanni TV Archived 2019-08-05 at the Wayback Machine .
– Live streaming
ഔവർ ഇംഗ്ലീഷ് കോസ്റ്റ്സ് ഇംഗ്ലീഷ് വിലാസം https://ml.wikipedia.org/wiki/Our_English_Coasts
1852-ൽ ഇംഗ്ലീഷ് പ്രീ-റാഫേലൈറ്റ് ആർട്ടിസ്റ്റ് വില്യം ഹോൾമാൻ ഹണ്ട് (1827-1910) ചിത്രീകരിച്ച എണ്ണച്ചായചിത്രമാണ് സ്ട്രേയ്ഡ് ഷീപ് എന്നും അറിയപ്പെടുന്ന ഔവർ ഇംഗ്ലീഷ് കോസ്റ്റ്സ്.
ആർട്ട് ഫണ്ടിലൂടെ നേടിയ ഈ ചിത്രം 1946 മുതൽ ടേറ്റ് ഗാലറിയാണ് കൈവശം വച്ചിരിക്കുന്നത്.
വില്യം ഹോൾമാൻ ഹണ്ട് ഒരു ബ്രിട്ടീഷ് ചിത്രകാരനായിരുന്നു.
ഡാന്റേ ഗബ്രിയേൽ റോസെറ്റി , ജോൺ എവററ്റ് മില്ലൈസ് എന്നിവർക്കൊപ്പം പ്രീ-റാഫലൈറ്റ് ബ്രദർഹുഡ് (1848) സ്ഥാപിച്ചു.
പ്രീ-റാഫെലൈറ്റ് ബ്രദർഹുഡ് കലകളുടെ ആത്മീയതയിലേക്കും ആത്മാർത്ഥതയിലേക്കും മടങ്ങിവരണമെന്ന് വാദിക്കുകയും അക്കാദമിക് പെയിന്റിംഗിനെ അവജ്ഞാപൂർവ്വം വീക്ഷിക്കുകയും ഇത് വെറും പഴകിയ ശൈലിയുടെ ആവർത്തനമാണെന്നും അവർ കരുതി.
ഈ വിശ്വാസങ്ങൾക്കിടയിലും, ഗ്രൂപ്പ് ഇംഗ്ലണ്ടിലെ ഉന്നത പഠന സ്ഥാപനങ്ങൾക്കായി നിരവധി ചിത്രങ്ങൾ സൃഷ്ടിച്ചു.
വിക്ടോറിയൻ കാലഘട്ടത്തിൽ (1837–1901) യാഥാസ്ഥിതിക അക്കാദമിക് നിരീക്ഷണം റോയൽ അക്കാദമി പ്രതിനിധീകരിച്ചു.
കൂടുതൽ സമൂലമായ തിരഞ്ഞെടുക്കലിൽ വില്യം മോറിസിന്റെ നേതൃത്വത്തിലുള്ള ആർട്സ് ആൻഡ് ക്രാഫ്റ്റ്സ് എന്ന പ്രസ്ഥാനവും ഉണ്ടായിരുന്നു.
വില്യം ഹോൾമാൻ ഹണ്ട് റോയൽ അക്കാദമി ഓഫ് ആർട്‌സിൽ പഠിച്ചെങ്കിലും അതിന്റെ സ്ഥാപകൻ സർ ജോഷ്വ റെയ്നോൾഡ്സ് ഏർപ്പെടുത്തിയ ശൈലി അദ്ദേഹം നിരസിച്ചു.
അവലംബം പുറത്തേക്കുള്ള കണ്ണികൾ Our English Coasts, 1852 (`Strayed Sheep') Archived 2014-10-10 at the Wayback Machine .
at Smarthistory
ഔവർ ലേഡി ഓഫ് അറേബ്യ ഇംഗ്ലീഷ് വിലാസം https://ml.wikipedia.org/wiki/Our_Lady_of_Arabia
ബഹറിനിലെ കത്തോലിക്കാ ദേവാലയമാണ് ഔവർ ലേഡി ഓഫ് അറേബ്യ.
ബഹ്‌റൈൻ രാജാവ് ഹമദ് ബിൻ ഈസ അൽ ഖലീഫ സമ്മാനിച്ച സ്ഥലത്ത് "പരിശുദ്ധ ദൈവമാതാവിന്റെ" നാമധേയത്തിൽ നിർമിച്ചതാണ് ഈ ദേവാലയം.
കത്തീഡ്രലിന്റെ ഉദ്ഘാടനം ഹമദ് രാജാവിന്റെ പ്രതിനിധി ശൈഖ് അബ്ദുള്ള ബിൻ ഹമദ് അൽ ഖലീഫ നിർവഹിച്ചു.
ബഹ്‌റൈനിലെ അവാലിയിലാണ് ഇത് സ്ഥിതി ചെയ്യുന്നത്.
കയ്യിൽ ഉണ്ണീശോയും ഒരു ജപമാലയും വഹിച്ചുകൊണ്ടുനില്ക്കുന്ന കന്യകാമറിയത്തിന്റെ രൂപമാണ് ഇവിടെയുള്ളത്.
പീയൂസ് പന്ത്രണ്ടാമൻ മാർപ്പാപ്പ രൂപത്തിന് അനുമതി നൽകിയിരുന്നു.
1960 മാർച്ച് 25-ന് കർദിനാൾ വലേറിയൻ ഗ്രേഷ്യസ് വഴി അംഗീകാരം ലഭിച്ച രൂപത്തിന് ജോൺ XXIII കാനോനികമായ കിരീടധാരണം നടത്തി.
2011 ജനുവരി 5-ന് ദിവ്യാരാധനാ സമ്മേളനം നടന്നു.
9,000 ചതുരശ്ര മീറ്റർ സ്ഥലത്താണ് കത്തീഡ്രലും വികാരിയത്തിന്റെ ആസ്ഥാന കാര്യാലയവും സ്ഥാപിച്ചിരിക്കുന്നത്.
95,000 ചതുരശ്ര അടിയാണ് കെട്ടിട സമുച്ചയത്തിന്റെ ആകെ വിസ്തീർണ്ണം.
2,300 ആളുകളെ ഉൾക്കൊള്ളാൻ കത്തീഡ്രലിന് കഴിയും.
അ​ണ്ട​ർ ഗ്രൗ​ണ്ട്​ കാ​ർ പാ​ർ​ക്ക്, ആ​ധു​നി​ക സൗ​ക​ര്യ​ങ്ങ​ളോ​ടു​കൂ​ടി​യ പാ​സ്​​റ്റ​റ​ൽ സെൻറ​ർ, ബി​ഷ​പ്​ ഹൗ​സ്​ എ​ന്നി​വയും ഇവിടെയുണ്ട്.